3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทฯ เป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ
รวมทั้งสินค้าที่เป็นแบรนด์เนมของในเครือสหพัฒน์ฯ ได้จำแนกประเภทดังนี้

-   ผลิตภัณฑ์เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001

-   ผลิตภัณฑ์เสื้อผ้าสตรี ภายใต้เครื่องหมายการค้า ARROW, LACOSTE, ST.ANDREWS

-   ผลิตภัณฑ์เสื้อผ้าเด็ก ภายใต้เครื่องหมายการค้า LACOSTE, FUSEN USAGI, ST.ANDREWS

-   ผลิตภัณฑ์ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

นอกจากนี้บริษัทฯ ยังเป็นผู้ผลิต ชุดกีฬา, Tracksuit, Blazer, Jacket และชุดนอน
ภายใต้เครื่องหมายการค้ารับอนุญาต และตามคำสั่งซื้อของลูกค้า

สิทธิอื่น ๆ

อายุและผลการสิทธิบัตร เครื่องหมายการค้า ใบอนุญาต สัมปทานและสิทธิพิเศษอื่น ๆ
ที่มีความสำคัญต่อการดำเนินงานของบริษัท

- เครื่องหมายการค้า “ARROW” เป็นสัญญาซึ่งทำระหว่างบริษัท ประชาอาภรณ์ จำกัด (มหาชน)
กับบริษัท ธนูลักษณ์ จำกัด (มหาชน) โดยทำสัญญาครั้งละ 5 ปี ซึ่งสัญญาจะหมดอายุในปี 2547

(โดยจะชำระค่า ROYALTY เป็นรายเดือน)

- เครื่องหมายการค้า “FUSEN USAGI” เป็นสัญญาซึ่งทำระหว่างบริษัท ประชาอาภรณ์ จำกัด
(มหาชน) กับ FUSEN USAGI CORPORATION โดยทำสัญญาครั้งละ 5 ปี ซึ่งสัญญาจะหมดอายุในปี
2547 (โดยจะชำระค่า ROYALTY เป็นรายไตรมาส)

- เครื่องหมายการค้า “LACOSTE” เป็นสัญญาที่ทำระหว่าง บริษัท ประชาอาภรณ์ จำกัด (มหาชน)
กับ Devanlay S.A., โดยทำสัญญาครั้งละ 3 ปี ซึ่งสัญญาจะหมดอายุในปี 2544 (โดยจะชำระค่า
ROYALTY เป็นรายไตรมาส) และในเดือนธันวาคม 2544
ได้ดำเนินการต่ออายุสัญญาเป็นที่เรียบร้อยแล้ว สัญญาจะหมดอายุในปี 2547

- เครื่องหมายการค้า “ ELLE” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท สหพัฒนาอินเตอร์โฮลดิ้ง จำกัด (มหาชน) โดยทำสัญญาครั้งละ 2 ปี
ซึ่งสัญญาจะหมดอายุในปี 2546 (โดยจะชำระค่า ROYALTY เป็นรายเดือน)

- เครื่องหมายการค้า “ BSC” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท ไอ.ซี.ซี.อินเตอร์เนชั่นแนล จำกัด (มหาชน) โดยทำสัญญาครั้งละ 3 ปี
ซึ่งสัญญาจะหมดอายุในปี 2546

(โดยจะชำระค่า ROYALTY เป็นรายเดือน)

บัตรส่งเสริมการลงทุน

บริษัทฯ ได้รับสิทธิและประโยชน์จากบัตรส่งเสริมการลงทุนตาม พ.ร.บ.ส่งเสริมการลงทุน พ.ศ.
2520 ในกิจการประเภท 3.2 การทอหรือถักผ้า และประเภท 3.6 การผลิตเสื้อผ้าสำเร็จรูป
ซึ่งได้รับสิทธิประโยชน์ ตามมาตรา 25, 26, 31, 34, 35 (2), (3), (4) และมาตรา 37

- มาตรา 31 บริษัทฯ ได้รับยกเว้นภาษีเงินได้นิติบุคคล

: สาขาลำพูน ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 31 กรกฏาคม 2538 ถึง 30 กรกฏาคม 2546

:สาขากบินทร์บุรี ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 3 มกราคม 2540 ถึง 2 มกราคม 2548

:สาขาเวลโกรว์ ได้รับยกเว้นภาษีเงินได้นิติบุคคล เป็นเวลา 7 ปี นับตั้งแต่วันที่เริ่มมีรายได้

ตั้งแต่วันที่ 5 กุมภาพันธ์ 2541 ถึง 4 กุมภาพันธ์ 2548

-   มาตรา 35 (2)
    บริษัทได้รับลดหย่อนภาษีเงินได้นิติบุคคลในอัตราร้อยละห้าสิบของอัตราปกติมีกำหนด 5 ปี
    นับจากวันที่พ้นกำหนดระยะเวลาตามมาตรา 31 เฉพาะสาขาลำพูน, กบินทร์บุรี

ในการใช้สิทธิและประโยชน์บริษัทจะต้องปฏิบัติตามเงื่อนไขที่เกี่ยวกับสิทธิและประโยชน์ตามที่ได้รับ

3.2 การตลาดและภาวะการแข่งขัน

ตลาดในประเทศ

จากภาวะเศรษฐกิจของประเทศในปีที่ผ่านมาอยู่ในภาวะฟื้นตัว
และตลาดเสื้อผ้าสำเร็จรูปภายในประเทศที่มีการเติบโตขึ้นและมีการแข่งขันกันสูง
กอปรกับนโยยบายของรัฐบาลที่พยายามผลักดันให้ประเทศไทยเป็นศูนย์กลางธุรกิจแฟชั่นในภูมิภาคเอเชียและแปซิฟิค
เพื่อให้เกิดการสร้างมูลค่าเพิ่มของสินค้าแฟชั่นจากความคิดสร้างสรรค์
ที่มีเอกลักษณ์เฉพาะภาพลักษณ์ความเป็นไทยในแบบและผลิตภัณฑ์ที่มีความเป็นสากล
และเป็นสร้างความเชื่อมโยงให้เกิดขึ้นระหว่าางผู้ประกอบการแต่ละอุตสาหกรรมตั้งแต่ต้นน้ำ
กลางน้ำ ปลายน้ำ และลดการนำเข้าวัตถุดิบ
ตลอดจนสามารถพัฒนารูปแบบของสินค้าทั้งในด้านการออกแบบและคุณภาพสินค้าวัตถุดิบในระยะยาวอีกด้วย

เนื่องจากบริษัทฯ ดำเนินธุรกิจในอุตสาหกรรมเสื้อผ้าสำเร็จรูป ซึ่งประกอบด้วย เสื้อผ้าบุรุษ
เสื้อผ้าสตรี เสื้อผ้าเด็กและชุดว่ายน้ำ
โดยได้รับลิขสิทธิ์จากเจ้าของเครื่องหมายการค้าซึ่งเป็นที่รู้จักกันดีทั้งในและต่างประเทศ อาทิ
Arrow, Lacoste, BSC 2001, St. Andrews, Fusen Usagi, ชุดว่ายน้ำ BSC,
Streamline, ARENA และ ELLE เป็นต้น
โดยสินค้าของบริษัทจะเป็นการขายให้กับบริษัทการตลาดคือ บริษัท ไอ.ซี.ซี. อินเตอร์เนชั่นแนล
จำกัด (มหาชน), บริษัท บางกอกแอธเลติก จำกัด และอื่น ๆ
โดยบริษัทดังกล่าวมีการจัดจำหน่ายในห้างสรรพสินค้าชั้นนำทั่วประเทศ
และได้ขยายช่องทางเข้าสู่ไฮเปอร์มาร์เก็ต
ซึ่งในปีที่ผ่านมาสินค้าของบริษัทได้สร้างความพอใจแก่ลูกค้าเป็นอย่างดี
เพราะบริษัทได้ใช้นโยบายในการสร้างความสัมพันธ์อันดีแก่ลูกค้า
โดยมีการวิเคราะห์ความพึงพอใจของลูกค้าทั้งก่อนและหลังการขาย
เพื่อสร้างความสัมพันธ์อันดีแก่ลูกค้าตลอดไป

ตลาดต่างประเทศ

เนื่องจากภาวะเศรษฐกิจทั่วโลกชะลอตัว และการส่งออกเสื้อผ้าสำเร็จรูปไปยังตลาดที่สำคัญอย่าง
สหรัฐอเมริกา ญี่ปุ่น และสหภาพยุโรป มีปริมาณลดลงมาก
เพราะประเทศคู่ค้าเหล่านี้ต่างประสบปัญหาทางเศรษฐกิจ
และประเทศไทยต้องเผชิญกับการแข่งขันที่รุนแรงจากมาตรการทางการค้าใหม่ ๆ
และประเทศคู่แข่งที่มีศักยภาพโดยเฉพาะประเทศจีนและเวียดนาม
เพราะประเทศเหล่านี้สามารถผลิตและส่งออกเสื้อผ้าสำเร็จรูปที่มีต้นทุนต่ำกว่าประเทศไทยได้
รวมทั้งการเผชิญปัญหาการกีดกันทางการค้าทางด้านภาษีและไม่ใช่ภาษี อาทิ
การตัดสิทธิพิเศษทางด้านภาษี (GSP) สำหรับสินค้าไทยที่ส่งไปยังสหภาพยุโรป กฎแหล่งกำเนิดสินค้า
การตรวจสอบคุณภาพมาตรฐานของสินค้าที่เข้มงวดขึ้น
เหล่านี้กลายเป็นเครื่องมือที่ทำให้การส่งออกสินค้าไทยทำได้ลำบากมากขึ้น
ดังนั้นเพื่อให้อุตสาหกรรมเสื้อผ้าสำเร็จรูปของไทยสามารถคงบทบาทอยู่ได้จึงจำเป็นต้องเร่งยุทธศาสตร์การแข่งขันโดยหลักการที่สำคัญคือ
การยกระดับคุณภาพสินค้าและการสร้างแบรนด์ของไทยโดยเฉพาะสินค้าเครื่องนุ่งห่ม
เพื่อเพิ่มขีดความสามารถในการตอบสนองต่อความต้องการของตลาดที่มีความหลากหลายและเปลี่ยนแปลงอย่างรวดเร็ว
ด้วยสินค้าคุณภาพและมีรูปแบบที่แตกต่างจากคู่แข่งขัน
พร้อมกับมีเป้าหมายที่จะเป็นศูนย์กลางด้านแฟชั่นของเอเชีย
พร้อมทั้งปรับปรุงประสิทธิภาพและลดต้นทุนการผลิตเพื่อเพิ่มมูลค่าให้สูงขึ้น
และสร้างความสัมพันธ์อันดีแก่ประเทศคู่ค้า จึงทำให้ประเทศไทยสามารถแข่งขันในตลาดโลกได้

จากข้อมูลสถิติการส่งออกของกรมศุลกากรในปี 2545
ประเทศไทยมีมูลค่าการส่งออกเสื้อผ้าสำเร็จรูป 2,715.5 ล้านเหรียญสหรัฐฯ ลดลงร้อยละ 6.3
เมื่อเทียบกับปีก่อน และในปี 2545 บริษัทฯ มีรายได้จากการส่งออกประมาณ 123.06 ล้านบาท
ลดลงร้อยละ 3.7 เมื่อเทียบกับปี 2544 โดยมีตลาดส่งออกที่สำคัญ ได้แก่ สหภาพยุโรป
สหรัฐอเมริกา และอาเซียน
ปัจจุบันบริษัทได้ตระหนักถึงภาวะของการแข่งขันในอุตสาหกรรมเสื้อผ้าสำเร็จรูป
บริษัทจึงเน้นการผลิตสินค้าที่ได้มาตรฐาน มีคุณภาพสูง
ด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
ประกอบกับระบบการตรวจสอบคุณภาพสินค้าทุกขั้นตอน
จึงทำให้สินค้าของบริษัทได้รับการรองรับมาตรฐานคุณภาพระดับโลก อาทิเช่น ISO 9001
ระบบการบริหารงานคุณภาพมาตรฐานสากลจากสถาบันรับรองคุณภาพ BUREAU VERITAS QUALITY
(BVQI) และบริษัทมีนโยบายในการสร้างความสัมพันธ์อันดีแก่ลูกค้า
เพื่อให้ทราบถึงความต้องการของลูกค้าและเร่งปรับปรุงประสิทธิภาพการผลิตและบูรณาการโครงข่ายของอุตสาหกรรมให้ครบวงจร
เพื่อให้มีต้นทุน วัตถุดิบ และค่าแรงที่สามารถแข่งขันได้
เพื่อสามารถตอบสนองต่อความพึงพอใจของลูกค้าได้ดีที่สุด

กลยุทธ์การตลาด

กลยุทธ์การตลาดถือเป็นสาระสำคัญที่ต้องตระหนักถึง ซึ่งบริษัทฯ
ถือเป็นเทคนิคในการวางแผนเกี่ยวกับการขาย โดยใช้ความคิดในเชิงสร้างสรรค์
ผ่านแนวคิดทางด้านราคา ที่ตั้ง การประชาสัมพันธ์ และตัวผลิตภัณฑ์
เพื่อสามารถครอบครองส่วนแบ่งการตลาดให้ได้มากที่สุด
และเพื่อทำให้ผลการดำเนินงานของบริษัทมีความเจริญเติบโตทางเศรษฐกิจอย่างชัดเจนตรงตามเป้าหมายที่กำหนดไว้
ภายใต้กระแสของการแข่งขันในเชิงธุรกิจที่มีสภาพเปลี่ยนแปลงไปตลอดเวลา
และที่สำคัญอีกประการหนึ่ง คือ เพื่อสร้างความพึงพอใจให้แก่ลูกค้าสูงสุด
ดังนั้นการประเมินความพึงพอใจของลูกค้า ต้องตระหนักถึงประเด็นต่าง ๆ ดังนี้

1.  การประเมินความพึงพอใจของลูกค้า
    เป็นข่าวสารที่มีคุณค่าต่อการรับรู้ของผู้บริหารทุกระดับขององค์กร

2.  การประเมินความพึงพอใจของลูกค้า จะต้องตั้งอยู่บนพื้นฐานของระเบียบวิธีวิจัยที่มีคุณภาพ
    จึงจะทำให้ผลของการวิจัยมีความแม่นตรง และน่าเชื่อถือ

3.  การประเมินความพึงพอใจของลูกค้า
    จะมีผลทำให้ผู้บริหารทุกฝ่ายภายในองค์กรมิอาจปฏิเสธความรับผิดชอบได้
    ในอันที่จะร่วมกันแก้ไขและพัฒนาให้ดีขึ้น เพื่อก่อให้เกิดการพัฒนา

การตลาดที่ดีทั้งในและต่างประเทศจะต้องสนใจความรู้สึกนึกคิดของลูกค้าอยู่เสมอ
ความพึงพอใจของลูกค้าจะเป็นปรอทวัดความสำเร็จขององค์กรได้ในลักษณะหนึ่ง
และจะเป็นตัวกระตุ้นให้องค์กรมีใจรักการพัฒนาอยู่ตลอดเวลา เพื่อรักษาไว้ซึ่งคุณภาพและการแข่งขัน
ตลอดจนภาพลักษณ์ที่ดีขององค์กร

ยุทธศาสตร์การแข่งขัน

เสื้อผ้าสำเร็จรูปถือเป็นสินค้าแฟชั่นซึ่งประเทศไทยกำลังประสบปัญหาในการแข่งขันในตลาดโลก
ซึ่งจะเป็นระบบเสรีมากขึ้น ทำให้การแข่งขันจะยิ่งทวีความรุนแรง
ส่งผลกระทบต่อมูลค่าการส่งออกและส่วนแบ่งในตลาดโลกให้มีแนวโน้มลดลง
โดยในส่วนของสินค้าแฟชั่นโดยเฉพาะสินค้าระดับกลางและระดับล่าง
จะเสียเปรียบคู่แข่งขันที่สำคัญหลายประเทศที่มีค่าจ้างแรงงานถูกกว่า เช่น จีน อินโดนีเซีย
และเวียดนาม

ในขณะที่การผลิตสินค้าคุณภาพสูง ส่วนใหญ่ในปัจจุบันยังจะเป็นลักษณะการรับจ้างการผลิต
และไม่มีแบรนด์เนมเป็นของตนเอง ภาวะการณ์ดังกล่าวจึงจำเป็นต้องเร่งปรับยุทธศาสตร์การแข่งขัน
เพราะการผลิตสินค้าโดยอาศัยต้นทุนต่ำจะประสบปัญหาการแข่งขันจากประเทศกำลังพัฒนาที่มีค่าจ้างแรงงานต่ำ
รวมทั้งการพัฒนาอุตสาหกรรมแฟชั่นก็จะเป็นไปอย่างเชื่องช้า
ยุทธศาสตร์การแข่งขันต้องสอดคล้องกับการเปลี่ยนแปลงในตลาดโลก
ซึ่งในปัจจุบันต้องใช้ความรวดเร็ว มีความคิดริเริ่มสร้างสรรค์ซึ่งสำคัญกว่าการเน้นด้านต้นทุน
รวมทั้งต้องให้ความสำคัญต่อผู้บริโภค แทนการมุ่งแต่การผลิตเพียงอย่างเดียว

การยกระดับคุณภาพสินค้าและสร้างแบรนด์
เพื่อเพิ่มขีดความสามารถในการตอบสนองต่อความต้องการของตลาดที่มีความหลากหลายและเปลี่ยนแปลงรวดเร็ว
โดยสินค้าต้องมีคุณภาพ มีรูปแบบที่แตกต่างจากผลิตภัณฑ์ของคู่แข่ง อาศัยเทคโนโลยี
ซึ่งมีการพัฒนาอย่างจริงจังและต่อเนื่อง และการพัฒนาออกแบบผลิตภัณฑ์
ส่วนด้านการตลาดจะต้องพัฒนาตลาดเชิงรุก ด้วยการมุ่งเน้นสร้างแบรนด์เนมของตนเอง
รวมทั้งมุ่งเน้นตลาดเฉพาะหรือ Niche Market เพื่อสร้างมูลค่าเพิ่มจากตลาดกลุ่มนี้ให้ได้

3.3 การจัดผลิตภัณฑ์และบริการ

ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าเด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25240

ผลิต : เสื้อผ้าบุรุษ

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2545       | ปี 2544        | ปี 2543       |
+-----------------------+--------------+---------------+--------------+
| กำลังการผลิต (หน่วย :    | 1,422,889    | 1,382,245     | 1,242,195    |
| ตัว)                   |              |               |              |
|                       | 84,775       | 102,023       | 78,250       |
| - เสื้อผ้าบุรุษ            |              |               |              |
|                       | 457,822      | 384,957       | 334,700      |
| - เสื้อผ้าสตรี            |              |               |              |
|                       | 180,065      | 198,754       | 179,306      |
| - ชุดว่ายน้ำ             |              |               |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 2,145,531    | 2,067,979     | 1,834,451    |
+-----------------------+--------------+---------------+--------------+
| ปริมาณการผลิตจริง        | 1,206,641    | 1,223,213     | 1,127,357    |
|                       |              |               |              |
| - เสื้อผ้าบุรุษ            | 91,326       | 168,049       | 82,395       |
|                       |              |               |              |
| - เสื้อผ้าสตรี            | 384,542      | 249,012       | 235,373      |
|                       |              |               |              |
| - ชุดว่ายน้ำ             | 174,457      | 187,234       | 174,622      |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 1,856,966    | 1,827,508     | 1,619,747    |
+-----------------------+--------------+---------------+--------------+
| การใช้กำลังการผลิต (%)   | 86.55        | 88.37         | 88.30        |
+-----------------------+--------------+---------------+--------------+

 

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

วัตถุดิบและผู้จัดจำหน่าย

สำหรับปี 2545
สภาพโดยรวมของวัตถุดิบของการผลิตเสื้อผ้าสำเร็จรูปยังคงมุ่งเน้นการใช้วัตถุดิบที่พัฒนาขึ้นในประเทศไทยซึ่งมีสัดส่วนประมาณ
80 เปอร์เซ็นต์ โดยบริษัทได้มีการสั่งซื้อจากช่องทางการจำหน่ายต่าง ๆ เช่นโรงงานผู้ผลิต
ผู้แทนจัดจำหน่าย ส่วนอีก 20 เปอร์เซ็นต์ยังคงต้องทำการสั่งซื้อจากต่างประเทศ
ซึ่งเป็นวัตถุดิบที่ต้องใช้เทคโนโลยีหรือเทคนิคพิเศษในการผลิต
ซึ่งในปัจจุบันได้มีการนำเข้าวัตถุดิบจากต่างประเทศ เช่น ฝรั่งเศส อิตาลี ญี่ปุ่น เกาหลี จีน เป็นต้น
ส่วนการเคลื่อนไหวของราคาวัตถุดิบสำหรับปี 2545 ไม่ค่อยเปลี่ยนแปลงไปจากปี 2544
มากนักสภาพตลาดของโรงงาน บริษัท ร้านค้า หรือผู้จัดจำหน่ายที่ทำการผลิต
หรือขายวัตถุดิบมีแนวโน้มการเปลี่ยนแปลงที่ดีขึ้น เพื่อแข่งขันกับตลาดต่างประเทศ
โดยการใช้กลยุทธ์เชิงรุกเป็นการนำเสนอวัตถุดิบใหม่ๆ หรือแนวความคิดต่าง ๆ
ที่ทันกับแฟชั่นของตลาด ลดระยะเวลาการผลิตลงเพื่อตอบสนองความต้องการของผู้ซื้อให้เร็วขึ้น
ทำให้บริษัทได้สิ่งใหม่ ๆ จากการเปลี่ยนแปลงในครั้งนี้
ทำให้เกิดโอกาสในการร่วมมือกันระหว่างบริษัท และผู้ขายในการพัฒนาวัตถุดิบ
และระบบการทำงานเพื่อสนองความพึงพอใจของลูกค้าที่แท้จริงในตลาด (END USER)
และเป็นก้าวแรกในการพัฒนาไปสู่ระบบ SUPPLY CHAIN ในอนาคต

สำหรับการพัฒนาวัตถุดิบโดยเฉพาะผ้า ทางบริษัทได้มีการพัฒนาอย่างต่อเนื่องจากปี 2544
โดยมีการพัมนาร่วมกับบริษัทคู่ค้าในการพัฒนาเนื้อผ้ากางเกง ผ้ายืดโดยการใช้เส้นด้าย coolmax
ซึ่งมีคุณสมบัติพิเศษในการถ่ายเทความร้อน การดูดซับเหงื่อที่ดี และมีความอ่อนนุ่ม
ให้มีความหลากหลายในเนื้อผ้าที่มากขึ้น ส่วนวัตถุดิบที่เป็นผ้ายืดซึ่งบริษัทมีเครื่องถักผ้าเอง
ได้นำเส้นด้ายพิเศษต่าง ๆ เช่น linen, cotton/tencel, cotton compact
มาพัฒนาผลิตเป็นผ้ายืด เพื่อให้มีความแตกต่างจากคู่แข่งขันและตอบสนองให้กับลูกค้าที่ต้องการสิ่งใหม่
ๆ

3.4 งานที่ยังไม่ได้ส่งมอบ

- ไม่มี -